Ribsskog var innvalgt på Stortinget fra Trondhjem og Levanger 1913–1915. I 1915 vant han knapt over Høyre og Frisinnedes kandidat Kristian Bryn i første valgomgang; i andre valgomgang gikk Høyre og Frisinnede sammen med Venstre og fikk valgt Sem Sæland. Ribsskog var Arbeiderpartiets første ordfører i Trondhjem 1917–1919, der han hadde sittet i formannskapet siden 1907. Han var også formann i Trondhjems Arbeiderparti. I årene 1921–1927 var han medlem av Norges Socialdemokratiske Arbeiderparti.